
ΠΕΡΙΛΗΨΗ ΚΑΝΟΝΙΣΜΟΥ ΛΕΙΤΟΥΡΓΙΑΣ ΤΩΝ ΒΡΕΦΟΝΗΠΙΑΚΩΝ ΚΑΙ ΠΑΙΔΙΚΩΝ ΣΤΑΘΜΩΝ ΔΗΜΟΥ ΠΑΓΓΑΙΟΥ
(Έναρξη εφαρμογής του παρόντος κανονισμού από την νέα σχολική χρονιά 2018-2019 μετά τις απαραίτητες εγκρίσεις και δημοσιεύσεις)
 (
Οι ηλικίες των βρεφών και των νηπίων που καλύπτονται στις δομές μας, έχουν ως εξής:
Β
ΡΕΦΗ:
 
από 
8
 μηνών
 έως 2,5 ετών
.
Ν
ΗΠΙΑ:
 
από 2,5 ετών μέχρι την εγγραφή τους στο 
Νηπιαγωγείο
.
)
    
ΛΕΙΤΟΥΡΓΙΑ ΒΡΕΦΟΝΗΠΙΑΚΩΝ - ΠΑΙΔΙΚΩΝ ΣΤΑΘΜΩΝ (σχετικό άρθρο κανονισμού 11)

· ΩΡΕΣ ΛΕΙΤΟΥΡΓΙΑΣ:

   - Βρεφονηπιακοί σταθμοί:  7:00 π.μ. έως 16:00 μ.μ.
   - Παιδικοί σταθμοί:             7:00 π.μ. έως 16:00 μ.μ.
· Οι βρεφονηπιακοί - παιδικοί σταθμοί  δεν λειτουργούν:

· Σάββατο και Κυριακή, στις εθνικές εορτές και στις επίσημες αργίες.
· Από 1 έως 31 Αυγούστου (Καλοκαιρινές διακοπές).
· Από 24 Δεκεμβρίου έως 6 Ιανουαρίου (εορτές Χριστουγέννων).
· Από Μεγάλη Πέμπτη έως Κυριακή του Θωμά (εορτές Πάσχα).

ΠΡΟΣΕΛΕΥΣΗ – ΑΠΟΧΩΡΗΣΗ ΠΑΙΔΙΩΝ (σχετικό άρθρο κανονισμού 14)

Η προσέλευση των παιδιών στους βρεφονηπιακούς και παιδικούς σταθμούς ορίζεται  από τις 7: 00 π.μ. μέχρι τις 9: 00 π.μ.
Μετά την ώρα αυτή, δεν γίνονται δεκτά τα βρέφη – νήπια, εκτός εξαιρετικών περιπτώσεων και εφόσον οι γονείς έχουν ειδοποιήσει έγκαιρα, την υπεύθυνη του σταθμού.
 Η αποχώρηση αρχίζει μετά το μεσημεριανό γεύμα και ολοκληρώνεται στις 16:00 μ.μ
Επίσης
· Οι γονείς ή κηδεμόνες παραδίδουν και παραλαμβάνουν τα παιδιά τους από τις παιδαγωγούς. Σε περίπτωση παράδοσης και παραλαβής των παιδιών από άλλο πρόσωπο, πρέπει να βρίσκεται σε πλήρη ενηλικίωση, .
· Σε περιπτώσεις μακρόχρονης απουσίας του παιδιού, οι γονείς οφείλουν αρχικά να ενημερώνουν την υπεύθυνη του βρεφονηπιακού-παιδικού σταθμού και κατά την επιστροφή του να προσκομίζουν αντίστοιχο δικαιολογητικό απουσίας (π.χ. δικαιολογητικό γιατρού, υπεύθυνη δήλωση, που θα αναφέρεται ο λόγος απουσίας). 

    ΠΡΟΣΑΡΜΟΓΗ (σχετικό άρθρο κανονισμού 7 παρ 4)

Κατά την περίοδο προσαρμογής των βρεφών – νηπίων ακολουθείται μειωμένο ωράριο στο πρόγραμμα φιλοξενίας, με σταδιακό αυξητικό ρυθμό, ως τη ολοκλήρωση της προσαρμογής τους, οπότε και εφαρμόζεται το πλήρες ωράριο. Το χρονικό διάστημα της προσαρμογής εξαρτάται από τις ανάγκες και τις ιδιαιτερότητες του κάθε παιδιού.


     ΗΜΕΡΗΣΙΑ ΑΠΑΣΧΟΛΗΣΗ  ΠΑΙΔΙΩΝ (σχετικό άρθρο κανονισμού 14)

· Στο πνεύμα εξασφάλισης της αρμονικής ψυχοσωματικής ανάπτυξης των φιλοξενούμενων παιδιών, οι βρεφικοί – παιδικοί σταθμοί του Οργανισμού ακολουθούν ημερήσιο εκπαιδευτικό πρόγραμμα προσχολικής αγωγής προσαρμοσμένο στις ηλικιακές ανάγκες και δυνατότητες των φιλοξενούμενων βρεφών και νηπίων κάθε δομής.
· Κατά τη διάρκεια του σχολικού έτους πραγματοποιούνται εκδηλώσεις και δραστηριότητες με αφορμή τις εθνικές, θρησκευτικές γιορτές ή το κλείσιμο της σχολικής χρονιάς κατά την καλοκαιρινή περίοδο, με τη συμμετοχή και τη συνεργασία παιδιών, γονέων και παιδαγωγών, είτε ανά δομή στο χώρο φιλοξενίας τους, είτε ενιαία σε κατάλληλα επιλεγμένο χώρο (π.χ. θέατρο, αθλητικές εγκαταστάσεις κλπ.).
· Με στόχο την ενημέρωση και ευαισθητοποίηση των γονέων, σε προβλήματα αγωγής και εκπαίδευσης των παιδιών τους, θεωρούμε σημαντική την ενεργητική συμμετοχή τους - με ιδιαίτερη βαρύτητα στις συγκεντρώσεις γονέων - καθώς αποτελεί απαραίτητο στοιχείο για την αποδοτικότερη λειτουργία των βρεφικών-παιδικών σταθμών του Οργανισμού μας.

  
      ΔΙΑΤΡΟΦΗ (σχετικό άρθρο κανονισμού 15)

        Παρέχεται απαραίτητη ποιοτικά και ποσοτικά τροφή στα βρέφη – νήπια από κάθε δομή.
· Στους βρεφονηπιακούς- παιδικούς σταθμούς παρέχεται καθημερινά πρωινό και μεσημεριανό.

   ΠΡΟΣΟΧΗ: Φαγητό από το σπίτι δεν γίνεται δεκτό.
       Το διαιτολόγιο καθορίζεται σύμφωνα με τις σύγχρονες παιδιατρικές απόψεις για την υγιεινή διατροφή των παιδιών, που συντάσσεται από Επιτροπή, στην οποία μετέχουν υποχρεωτικά, η παιδίατρος του ΝΠΔΔ και η Διευθύντρια Προσχολικής Αγωγής, λαμβάνοντας ταυτόχρονα υπόψη τις υγειονομικές διατάξεις Υ1α/76785/12.10.2017 και αναρτάται εβδομαδιαίως, σε εμφανές σημείο του  σταθμού προς ενημέρωση των γονέων.

ΑΣΘΕΝΕΙΕΣ ΠΑΙΔΙΩΝ (σχετικό άρθρο κανονισμού 7)

· Παιδιά που πάσχουν από σωματικές, πνευματικές, ψυχικές παθήσεις ή αναπηρία εγγράφονται στις δομές μας, εφόσον βεβαιώνεται με γνωμάτευση ιατρού κατάλληλης ειδικότητας, ότι αυτό μπορεί να είναι ωφέλιμο για το παιδί και ότι δεν 
υπάρχει πρόβλημα φιλοξενίας του στο βρεφικό-παιδικό σταθμό, εφόσον βέβαια διαθέτει την αναγκαία υποδομή και υπάρχει το κατάλληλο, εξειδικευμένο προσωπικό ή συνοδός (ΦΕΚ 4249/τβ’/5-12-2017).   
Οι ώρες φιλοξενίας των παραπάνω περιπτώσεων καθορίζονται από τη Διεύθυνση Προσχολικής Αγωγής σε συνεργασία με την αντίστοιχη δομή που φιλοξενείται το παιδί, και τον παιδίατρο του ΝΠΔΔ,  ώστε να μη διαταράσσεται η ομαλή λειτουργία της. 
Ιατρική παρακολούθηση - Ασθένειες - Έκτακτα περιστατικά (σχετικό άρθρο κανονισμού 13)
	
1. Ο εμβολιασμός των βρεφών και των νηπίων κρίνεται απαραίτητος και υποχρεωτικός, για τη φιλοξενία τους στις δομές του ΝΠΔΔ.
Τα βιβλιάρια υγείας τους ΕΛΕΓΧΟΝΤΑΙ ΤΑΚΤΙΚΑ από τον παιδίατρο του ΝΠΔΔ.


2.Όταν το παιδί αρρωστήσει κατά τη διάρκεια της λειτουργίας του βρεφονηπιακού-παιδικού σταθμού, ειδοποιούνται έγκαιρα οι γονείς του και το παραλαμβάνουν. Το παιδί παραμένει εκτός του βρεφικούπαιδικού σταθμού έως την πλήρη ανάρρωσή του και για τουλάχιστον 48 ώρες από την υποχώρηση των συμπτωμάτων. 
3.Σε περίπτωση λοιμώδους νοσήματος, οι γονείς υποχρεούνται να ειδοποιήσουν αμέσως το βρεφονηπιακό-παιδικό σταθμό. Η επιστροφή πρέπει να συνοδεύεται από βεβαίωση του θεράποντος παιδίατρου, στην οποία θα αναφέρεται η αποκατάσταση της υγείας του. 
4. Αν κάποιο παιδί απουσιάζει πάνω από μια εβδομάδα, κατά την επιστροφή του θα προσκομίζει υποχρεωτικά βεβαίωση από παιδίατρο, ότι μπορεί να επανέλθει στο χώρο, τόσο για την προσωπική του ασφάλεια, όσο και για την προστασία των υπόλοιπων παιδιών.  
5.Σε περίπτωση σοβαρού έκτακτου περιστατικού (π.χ. ατύχημα), ειδοποιούνται το ΕΚΑΒ, οι γονείς του παιδιού η Παιδίατρος και η Διεύθυνση Προσχολικής Αγωγής. Το παιδί μεταφέρεται στο πλησιέστερο Νοσοκομείο. 
6.Σε καμία περίπτωση τα παιδιά δεν μεταφέρονται με τα ιδιωτικά αυτοκίνητα του προσωπικού  (καλείται το Ε.Κ.Α.Β.).
7.Σε περίπτωση εμφάνισης ψειρών, το παιδί παραμένει υποχρεωτικά για ένα τριήμερο στο σπίτι και ακολουθείται η ανάλογη θεραπεία μέχρι την πλήρη εξάλειψη  της παρασίτωσης. 
	ΠΡΟΣΟΧΗ:
Θεραπευτικές αγωγές δεν χορηγούνται από το προσωπικό των σταθμών.


(Για όλα όσα προαναφέρθηκαν θα δοθούν σχετικές οδηγίες με την έναρξη της σχολικής χρονιάς.)
  ΟΙΚΟΝΟΜΙΚΗ ΣΥΜΜΕΤΟΧΗ ΤΩΝ ΓΟΝΕΩΝ 
                    
· Η οικονομική συμμετοχή καθορίζεται με απόφαση του  Διοικητικού Συμβουλίου του  ΝΠΔΔ «ΚΟΙΝΩΝΙΚΗ ΦΡΟΝΤΙΔΑ ΚΑΙ ΠΡΟΣΧΟΛΙΚΗ ΑΓΩΓΗ  του Δήμου Παγγαίου και είναι υποχρεωτική, από την ημερομηνία εγγραφής του παιδιού και μέχρι τη λήξη λειτουργίας των βρεφικών - παιδικών σταθμών, κάθε σχολικού έτους.
· Για τις περιπτώσεις που προβλέπεται η οικονομική συμμετοχή, αποστέλλεται ενημερωτικό σημείωμα, όπου αναγράφεται το ποσό της συμμετοχής και το χρονικό διάστημα που αφορά, καθώς επίσης καθορίζεται και ο τρόπος πληρωμής (τράπεζα, τραπεζικός λογαριασμός κλπ.). 
· Σε περίπτωση μη καταβολής της οικονομικής συμμετοχής, το Ν.Π.Δ.Δ. θα ζητά μέσω της Ταμειακής υπηρεσίας του ΝΠΔΔ, τη δέσμευση χορήγησης αποδεικτικού ενημερότητας από τη Δ.Ο.Υ. των γονέων, έως την εξόφληση της οφειλής, σύμφωνα με το Νόμο 3973/2011  Άρθρο 28  παρ. 1.
· Εγγραφή στο πρώτο δεκαπενθήμερο θα έχει σαν συνέπεια την καταβολή ολόκληρης της οικονομικής συμμετοχής του μήνα, ενώ εγγραφή στο δεύτερο δεκαπενθήμερο (προσαρμογή) δεν θα καταβάλλονται τροφεία.
· Η οικονομική συμμετοχή για τους βρεφικούς και παιδικούς σταθμούς ορίζεται από τον παρακάτω πίνακα:

	ΟΙΚΟΝΟΜΙΚΗ ΣΥΜΜΕΤΟΧΗ

	Για εισοδήματα
	Μηνιαίο πληρωτέο ποσό  

	      0,00€            -     5.000,00 €
	20.00€

	    5.001,00€        -    7.500,00 €
	27.50€

	  7.501,00€      -      10.000,00 €
	35,00€

	10.001,00€      -   12.500 ,00€
	42,50€

	12.501,00€     -   15.000,00€
	50,00€

	15.001,00€        -17.500,00€
	57,50€

	17.501,00€      -  20.000,00€
	65,00€

	20.001,00€      -  22.500,00€
	72,50€

	22.501,00€      -  25.000,00€
	80,00€

	25.501,00€      -  28.000,00€
	95,00€

	        28.001,00€ και πάνω
	100,00€




   
ΑΠΑΛΛΑΓΕΣ –ΜΕΙΩΣΕΙΣ ΟΙΚΟΝΟΜΙΚΗΣ ΣΥΜΜΕΤΟΧΗΣ ΦΙΛΟΞΕΝΟΥΜΕΝΩΝ ΠΑΙΔΙΩΝ
    Σε ειδικές περιπτώσεις(χηρεία άποροι ,ορφανά παιδιά ανάπηροι γονείς άνεργοι ) με την προσκόμιση απαραίτητων δικαιολογητικών θα εξετάζονται ανά περίπτωση.
   Το Δ.Σ. του Ν.Π.Δ.Δ. εξετάζει και αποφασίζει για περιπτώσεις απαλλαγών, με βάση κοινωνικά, οικονομικά και επαγγελματικά κριτήρια, κατόπιν αίτησης του γονέα και προσκόμισης των απαραίτητων δικαιολογητικών, στην Διεύθυνση του ΝΠΔΔ
1. Για τα παιδιά περισσότερα του ενός, της ίδιας οικογένειας, εκτός εκείνα των πολυτέκνων και τριτέκνων που φιλοξενούνται μαζί στον Παιδικό σταθμό οι γονείς θα καταβάλλουν το ποσό της κλίμακας που τους αναλογεί μειωμένο κατά 20%.
2.  Για τα παιδιά τρίτεκνης  και πολύτεκνης οικογένειας που φιλοξενούνται μαζί στον Παιδικό σταθμό οι γονείς θα καταβάλλουν το ποσό της κλίμακας που τους αναλογεί μειωμένο κατά 20%.Εφόσον φιλοξενούνται παιδιά περισσότερα του ενός της ίδιας τρίτεκνης και πολύτεκνης οικογένειας τότε θα καταβάλλου το ποσό της κλίμακας μειωμένο κατά 30%για κάθε παιδί.
3. Για τους τακτικούς δημοτικούς υπαλλήλους του Δήμου Παγγαίου και του ΝΠΔΔ «Κοινωνική Φροντίδα και Προσχολική Αγωγή» και των συμβασιούχων που εργάζονται στους παιδικούς σταθμούς θα καταβάλλουν το ποσό της κλίμακας που τους αναλογεί μειωμένο κατά 50%.

ΔΙΑΓΡΑΦΗ ΠΑΙΔΙΩΝ (σχετικό άρθρο κανονισμού 8)
Η διαγραφή γίνεται με απόφαση του Δ.Σ. στις πιο κάτω περιπτώσεις :
· Κατόπιν αιτήσεως του γονέα ή κηδεμόνα, στην οποία θα αναφέρεται ο λόγος, που ζητείται η διαγραφή.
· Όταν εμφανιστούν σοβαρά προβλήματα στη συμπεριφορά ή την υγεία των παιδιών που δεν μπορούν να αντιμετωπισθούν από τον σταθμό μετά από προηγούμενη επικοινωνία με τους γονείς και ειδικό γιατρό. .
· Όταν το παιδί απουσιάζει από το βρεφικό - παιδικό σταθμό αδικαιολόγητα, πάνω από 30 ημέρες και μετά από έγγραφη ειδοποίηση του γονέα.
· Όταν κατ’ εξακολούθηση δεν συμμορφώνονται οι γονείς με το πρόγραμμα και τον κανονισμό λειτουργίας του βρεφικού - παιδικού σταθμού.
· Όταν τα παιδιά συμπληρώνουν την νόμιμη ηλικία, για την εγγραφή τους στο Νηπιαγωγείο.
·  Όταν δεν καταβάλλεται από τους γονείς η οικονομική τους συμμετοχή, εφόσον αυτή προβλέπεται, για χρονικό διάστημα πέραν των (2) μηνών, χωρίς να υπάρχει σοβαρός, προς τούτο λόγος και αφού πρώτα ειδοποιηθούν αυτοί  να καταβάλλουν το οφειλόμενο ποσό.


ΓΙΑ ΤΙΣ ΝΕΕΣ ΕΓΓΡΑΦΕΣ-ΕΠΑΝΕΓΓΡΑΦΕΣ

      Οι αιτήσεις συμμετοχής θα υποβάλλονται κατά το χρονικό διάστημα από 10 Μαΐου 2018 έως 31 Μαΐου 2018,
ΠΡΟΣΟΧΗ:
	Με την αίτηση συμμετοχής θα κατατίθενται ΟΛΑ τα απαραίτητα δικαιολογητικά.
 (Εκτός από το αντίγραφο του εκκαθαριστικού φορολογικού έτους 2017).




ΠΡΟΣΟΧΗ:
Οι αιτήσεις επανεγγραφών και εγγραφών  υπάγονται στο σύστημα μοριοδότησης και συνεπώς μοριοδοτούνται κανονικά (ΦΕΚ 4249/ Τ.Β’/5-12-2017).

ΠΡΟΣΟΧΗ:
Σχετικά με την εγγραφή των βρεφών και των νηπίων που θα επιλεγούν μέσω του προγράμματος ΕΣΠΑ (δικαιούχοι voucher), θα ισχύουν τα εξής:
- Οι επανεγγραφές θα εγγράφονται στο σταθμό που φιλοξενούνταν την προηγούμενη χρονιά (σχ. έτος 2017-2018).
 - Οι νέες εγγραφές θα καλύπτονται με σειρά προτεραιότητας.

και  θα ακολουθείται ο Κανονισμός Λειτουργίας.


Ο Πρόεδρος και το Διοικητικό Συμβούλιο
του ΝΠΔΔ

